Hunton Fiber

Hunton Fiber AS ble etablert på Gjøvik i 1889 av brødrene Lars, Ivar og Johan Enger (L.A.Enger&CO). Fabrikken produserte i starten trepapp basert på egenprodusert tremasse. 
I dag produserer og selger Hunton byggløsninger basert på tre og trefiber. Hovedområdene er produkter som enkelt kan settes sammen i systemer for vegg, gulv og tak. 
Historisk har Hunton vært mest kjent for Vindtett-platen. I dag er hovedsatsningen trefiberisolasjon i tillegg til porøse trefiberplater og undertak.
Ny fabrikk for trefiberisolasjon ble åpnet på Skjerven i Gjøvik i mars 2019. Alt trevirke som benyttes i produksjonen av byggematerialer kommer fra PEFC-sertifisert skog. Hunton eies av Skog Holding (94%) og av ansatte (6%).


== Historie ==
I 2016 besluttet Hunton å etablere ny fabrikk for trefiberisolasjon i Skjerven Næringspark i Hunndalen, Gjøvik.
I dag har Hunton fabrikker på Gjøvik, Skreia, og i Olsfors i Sverige, og salgskontorer i Asker, Helsingfors og Malmö. Primærmarkedet er Norden, men selskapet eksporterer også til andre land.
Arne Lange Jebsen har vært administrerende direktør i bedriften siden 2009.

1932: Som første fabrikk i Norge starter Hunton Bruk produksjon av trefiberplater, som får navnet Huntonit.
1949: Treschow-Fritzöe etablerer produksjon av trefiberplater i Larvik.
1956: Hunton Bruk starter som de første i Norge produksjon av sponplater.
1969: Asfalt Vindtett lanseres som vindsperre i Norden.
1971: Hunton Bruk blir sammenslått med Norsk Wallboard i Vennesla.
1972: Selskapet starter eksport til Storbritannia.
1976: Produksjonen av sponplater legges ned.
1985: Hunn Eiendomsselskap as, som i hovedsak eies av Oppland fylkeskommune og Gjøvik kommune overtar aksjemajoriteten fra Norsk Wallboard. Selskapet starter eksport til USA.
1991: Bedriften går konkurs, men starter opp igjen med nye eiere.
1992: Hunton Bruk og trefabrikken til Treschow-Fritzøe fusjonerer til Hunton Fiber AS.
1992: Salgsselskapet Byggma AS etableres sammen med Norsk Wallboard AS for salg og markedsføring i Norge.
1998: Hunton Fiber AS selger sin andel i Byggma AS til Norsk Wallboard AS og inngår en toårig distribusjonsavtale.
2001: Hunton Fiber AS etablerer egen salgsorganisasjon for Norge og blir en direkteleverandør til norske byggevarekjeder.
2003: Treschow-Fritzøe selger seg ut av Hunton. Skog Holding, med direktør Arne Lange Jebsen (sønn av Atle Jebsen) som hovedaksjonær, overtar aksjene.
2007: Begynner å tilby konstruksjonspakker og prosjektering i Norge
2011: Begynner å tilby konstruksjonspakker og prosjektering i Sverige
2012: Hunton utvider sortimentet med Fermacell Fibergips
2012: Hunton går fra å produsere enkeltprodukter til å selge komplette byggesystemer
2012: Etablerer Hunton Akademiet for opplæring av kunder og samarbeidspartnere
2014: Hunton kjøper Norsk Trefiberisolering, et utførende entreprenørselskap for innblåst trefiberisolasjon
2016: Hunton kjøper Dansk Træfiberisolering, et utførende entreprenørselskap for innblåst trefiberisolasjon
2016: Hunton beslutter å bygge egen fabrikk for trefiberisolasjon på Gjøvik. Planlagt produksjonsstart er 2018
2017: Hunton etablerer selskapet Nordisk Massivtre sammen med Stangeskovene og Massiv Lust.
2019: Hunton åpner ny fabrikk for produksjon av trefiberisolasjon, basert på granflis - en kortreist og fornybar råvare fra PEFC-sertifisert skog


== Referanser ==


== Eksterne lenker ==
(en) Offisielt nettsted 
(no) Offisielt nettsted 
(en) Hunton Fiber – kategori av bilder, video eller lyd på Commons 
Bergens Tidende, 27. august 2012: En ukjent Jebsen
«Hunton Fiber». Kulturminnesøk. Riksantikvaren – Direktoratet for kulturminneforvaltning.